Andronicus Olynthius
Vide etiam paginam discretivam: Andronicus. Andronicus Olynthius (Graece Ἀνδρόνικος), qui saeculo IV a.C.n. exeunte floruit, fuit sectator Antigoni Monophthalmi. Fuit fortasse idem ac Andronicus Agerrhi filius Alexandri Macedonis coaevus. Andronicus Olynthius anno 314 a.C.n. obsidionem Tyri prosecutus est. Anno 312 a.C.n. pro Demetrio Poliorceta in proelio iuxta Gazam pugnavit; mox autem, militibus Tyro rebellantibus, a Ptolemaeo I captus est.